Vanaks kipun jääma.  Käik pole enam see, mis vanasti.  Seetõttu valmistun varakult vanaduspõlveks.  Muretuks vanaduspõlveks.  Hankisin nimelt omale ratastooli.    Maie või Malle Parrik leelotas omal aal aint viiendast rattast.  Kehva vend on. Või siiski õde?  Mul kaks korda rohkem rattaid all...  Seega on minu vankril kümme ratast all.    Küla päält saadud ratastooli kavatsesin ma kõiksepealt ärr puhastada ja pärast renoveerida.  Enne tööde algust võtsin fotoka välja ja tegin klõpsu ärr.     Siis koukisin tööriistad lagedale ja lammutamine võis alata.  Kui tool oli  enam-vähem lahti harutet, hakkasin mööblriiet otsima.  Millega saaks asendada punase istmikualuse ja seljataguse.  Mida pole, seda pole.  Tühi töö ja vaimu näksimine.  Egas miskit, tuli tool kokku tagasi panna.  Tulemus sai umbes taoline, mis ülaloleval pildil.  Ainuke asi, mis muutund oli - tool sai puhtamaks...    *Pealkirjas on mõeldud siiski renoveerimist, mitte konnasööjate iseliikurimarki.